31995D0045
L 051/13
JURNALUL OFÍCIAL AL UNIUNII EUROPENE
DECIZIA COMISIEI
din 20 februarie 1995
privind lista unităților din Fosta Republică Iugoslavă a Macedoniei autorizate pentru importul de carne proaspătă în Comunitate
(Text cu relevanță pentru SEE)
(95/45/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină, ovină, caprină și porcină, respectiv de carne proaspătă provenind din țări terțe (1), astfel cum a fost modificată ultima dată prin Actul de aderare a Austriei, a Finlandei și a Suediei, în special articolul 4 alineatul (1) și articolul 18 alineatul (1) literele (a) și (b),
întrucât unitățile din țări terțe nu pot fi autorizate să exporte carne proaspătă în Comunitate decât cu condiția să îndeplinească condițiile generale și speciale stabilite în directiva menționată;
întrucât, în conformitate cu articolul 4 alineatul (3) din Directiva 72/462/CEE, Fosta Republică Iugoslavă a Macedoniei a înaintat o listă a unităților autorizate să exporte în Comunitate;
întrucât inspecțiile comunitare efectuate la fața locului au demonstrat că standardele de igienă ale acestor unități sunt satisfăcătoare și, prin urmare, că pot să fie incluse pe o primă listă a unităților de la care pot fi autorizate importurile de carne proaspătă, întocmită în conformitate cu articolul 4 alineatul (1) din directiva menționată;
întrucât importurile de carne proaspătă de la unitățile menționate pe lista din anexă continuă să se afle sub incidența dispozițiilor deja stabilite, a dispozițiilor generale ale tratatului și, în special, a celorlalte reglementări comunitare în domeniul veterinar, în special cu privire la protecția sănătății;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
(1) Prin prezenta decizie unitățile din Fosta Republică Iugoslavă a Macedoniei enumerate în anexă sunt autorizate să exporte carne proaspătă în Comunitate.
(2) Importurile de la aceste unități rămân sub incidența celorlalte dispoziții comunitare în domeniul veterinar, în special a celor privind protecția sănătății.
Articolul 2
Prezenta decizie se adresează statelor membre.
Adoptată la Bruxelles, 20 februarie 1995.